Barrio

:*Iste articlo ye sobre subdivisión cheografica adintro d'una ciudat; ta atros usos, se veiga *'Barrio (desambigación)**''.


Un **barrio** u **barri** (de l'[[algarabía|arabe hispanico]] ''bārrī'', ''exterior'') ye una subdivisión cheografica adintro d'una [[ciudat]], [[lugar]] u [[districto]]. Os barrios son por un regular comunidaz socials con una considerable interacción personal entre os suyos habitants. L'orichen d'un barrio puet estar una decisión administrativa (gosando coincidir en iste caso con un districto), una iniciativa urbanistica (por eixemplo un grupo de casas construitas por una empresa a os suyos treballadors) u simplament creyar-se por o sentimiento de pertenencia a una comunidat d'os suyos habitants, en iste caso basato a sobén en a historia u a proximidat. En bels puestos d'a cheografía aragonesa se troba o termín **vico** (d'o [[latín]] ''vicum'', ''[[aldeya]]'') fosilizato en a toponimia.

== Barrios y vicos ==
A palabra romanz **vico*' (d'o [[latín]] *vicus*) se troba en a documentación antiga altoaragonesa de puestos como d'a [[val de Tena]], y encara se puet veyer en a toponimia, tanto en a microtoponimia como en a macrotoponimia ([[Torrulluela de lo Vico]]). Ye en a [[Val de Tena]] a on trobamos una documentación historica mes clara sobre as entidaz ditas vicos. Antes d'o [[sieglo XV]] os lugars actuals d'esta val no existiban tal y quiento los trobamos en l'actualidat, lo que bi heba yera [[aldeya]]s u [[pardina]]s ixemenadas arredol d'una u unas cuantas [[Ilesia (edificio)|ilesias]] y que recibiban a denominación de *vicos*. Con o tiempo beluns d'estos vicos s'aplegoron convertindo-se en os lugars actuals. Por eixemplo bi heba dos nuclios orichinariament con administración independient y entidat propia: [[vico de Sant Salvador]] y [[vico de Santa María]], que se convertioron en o lugar de [[Panticosa]], y que encara son bien visibles en l'urbanismo actual d'esta localidat.

En [[Sallent de Galligo]] trobamos microtoponimos como *Vicasús* y *Barrio del Vico* que son documentaus en la [[Edat Meya]] como *Vico de Sus* ([[1428]]) y *Barrio de lo Bicuo* ([[1426]]). D'alcuerdo con o filologo [[Chesús Vázquez Obrador]] a palabra *vico* n'estos casos ya no presenta garra transparencia semantica y proviene d'o latín *VICU*, que amés d'o significau de "barrio" tenió tamién o sentiu d'"[[aldeya]]", "[[casal]]" y dica "[[grancha]]" u "[[carrera]]".


En o "*Diccionario d'Andolz*" a palabra *bico* figura erroniament como a sola que traduz o castellano *barrio*, y indicando como localización a sola localidat de [[Panticosa]], (a on persiste por o menos en a toponimia urbana). En o diccionario d'Andolz tamién figura chunto con *vico* a palabra *cuartón* como propia de documentos antigos. D'esta traza *vico* ye a palabra que han preso a fins d'o [[sieglo XX]] muitos neofablants de l'aragonés en os suyos escritos. En o "*Diccionario de Martínez Ruiz*" figura *barrio* en primer puesto y *bico* como palabra antiga, referindo-se con esta etiqueta a palabras d'uso en textos antigos, anteriors a lo sieglo XIX, pero en cheneral [[aragonés medieval|medievals]]. A palabra *vico* no figura en o *Endize de bocables de l'aragonés*, y *barrio* ye a sola actual que i sale.

A palabra *barrio* ye un [[arabismos en l'aragonés|arabismo]] present en [[idioma aragonés|aragonés]] a l'igual que en atras [[luengas romances]] (*bairro* en [[idioma portugués|portugués]], *barriu* en [[astur-leyonés]], *barrio* en [[idioma castellano|castellano]], *barri* en [[idioma catalán|catalán]]), amprau dende antigo y present ya entre os elementos de luenga romanz en o [[latín medieval#O latín medieval en Aragón y Navarra|latín medieval]] escrito en [[Aragón]]. Una d'as documentacions mes antigas d'esta palabra en [[Aragón]] ye de [[1126]]:


Ye a palabra *barrio* a que mos trobamos pa designar os diferents vecindatos arredol d'as principals ilesias de Zaragoza en os "[[Documentos d'o Pilar]]" d'o [[sieglo XII]]. 


Tamién se fa servir a palabra *barrio* pa designar a os vecindatos en ciudaz de mes a lo sud como [[Calatayú]], u tan a lo norte como [[Uesca]], [[Chaca]], u [[Pertusa]] en textos escritos en [[aragonés medieval]]:






Simultaniament, os barrios mes antigos de Zaragoza pasan a designar-se oficialment como *parroquias*. En o [[fogache de 1495]] se nombran os barrios como localidaz dependients d'atras, por eixemplo [[Mochales (Zaragoza)|Mochales]] figura como barrio de [[Montón]]. En este fogache figuran como [[barrios de Zaragoza]] as localidaz de [[Villanueva de Galligo]], [[Sant Mateu de Galligo]], [[Lecinyena]], [[Perdiguera]], [[Penyaflor]], [[Pastriz]], [[Movera]], [[Lo Burgo d'Ebro]], [[Movera]], [[La Muela]] y [[Villamayor de Galligo]] clarament deseparaus fisicament d'a ciudat y [[Barrio Nuevo (Zaragoza)|Barrio Nuevo]] apegau a la ciudat pero sin fer part de garra [[parroquias de Zaragoza (Edat Meya)|parroquia]] zaragozana, como tampoco en feba a [[Morería (Zaragoza)|Morería]], (que amés teneba un *Barrio de Meca* que no figura en este fogache).

En l'[[Alto Aragón]] a palabra *barrio* se troba en toponimos aragoneses que fosilizan elementos que s'han perdiu fa poco, pero tamién elemenos que yeran usuals d'antes. En [[A Espunya]] tenemos o microtoponimo *Barriviello*. En a lista oficial de carreras de [[Graus]] figura a *Calle del Barrichós*, que corresponde a *El Barrio de Chos* de [[1607]] y fosiliza l'[[adverbios espacials en l'aragonés|adverbio espacial]] *chos*, substituyiu por l'adverbio espacial *abaixo* en muitos puestos.

== Cuartos y cuartons ==


Igual como en [[Francia|francés]] actual existe la conoixida denominación de *cuartier* derivada de *cuatre*, en [[Mosqueruela]] existiba la de *cuarto* y en Uesca *cuartón*, derivadas las dos de *cuatro*.

En lo [[sieglo XIII]] Uesca yera dividida en uns [[districto]]s ditos cuartons por estar-ne cuatro: *Alquibla*, *Mont Aragón*, *La Magdalena* y *Remián*, cadagún con las suyas [[parroquias de Uesca|parroquia]]s y los suyos [[barrios de Uesca|barrio]]s.

== Bibliografía ==
* [[Juan José Guillén Calvo]]: *Toponimia del Valle de Tena*. [[Institución Fernando el Católico]], 1981.
* [[Jesús Vázquez Obrador]]: *Para un corpus de toponimia tensina, Iregistros en protocolos de un notario de Sallent durante los años 1424-1428, 1431, 1443, y 1450*. [[Archivo de filología aragonesa]], ISSN 0210-5624, Vol. 50, 1994 , pachinas. 213-280
* [[Luís Rubio]]: *Los documentos del Pilar''. AFA. XVI-XVII. 1965-1966.

## Se veiga tamién
* Barrio rural.
* Urbanización.
* Districto.

## Referencias